CELEX: C2005/315/27
Language: lt
Date: 2005-12-10 00:00:00
Title: Byla T-364/05  2005 m. rugsėjo 26 d.  pareikštas ieškinys byloje Saint–Gobain Pam prieš VRDT

10.12.2005   
            
            
               LT
            
            
               Europos Sąjungos oficialusis leidinys
            
            
               C 315/14
            
         2005 m. rugsėjo 26 d. pareikštas ieškinys byloje Saint–Gobain Pam prieš VRDT
   (Byla T-364/05)
   (2005/C 315/27)
   Kalba, kuria surašytas ieškinys: prancūzų
   Šalys
   
      Ieškovė: Saint-Gobain Pam SA (Nansi, Prancūzija), atstovaujama advokato J. Blanchard
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita Apeliacinėje taryboje vykusios procedūros šalis: Propamsa SA
   Ieškovės reikalavimai
   
               —
            
            
               panaikinti 2005 m. balandžio 15 d. Vidaus rinkos derinimo tarnybos ketvirtosios apeliacinės tarybos sprendimą;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „PAM PLUVIAL“ 6 klasei („metaliniai vamzdžiai, ketiniai vamzdžiai, metalinė armatūra nurodytoms prekėms“) ir 17 klasei („nemetalinė armatūra standiems nemetaliniams vamzdžiams“) priskiriamoms prekėms.
   Ženklo ar žymens, kuriuo remiamasi protesto procedūroje savininkas: Propamsa SA
   
      Ženklas ar žymuo, kuriuo remiamasi protesto procedūroje: ispaniškas pusiau figūrinis prekių ženklas „PAM PAM“ 19 klasei priskiriamoms prekėms („statybinės medžiagos“), ispaniškas žodinis prekių ženklas „PAM“ Nr. 120 075 19 klasei priskiriamoms prekėms („cementas“) ir tarptautinis prekių ženklas Nr. 463 089„PAM“ 1 klasei („pramonei skirtos lipnios medžiagos“) ir 19 klasei („nemetalinės statybinės medžiagos“) priskiriamos prekėms.
   
      Protestų skyriaus sprendimas: patenkinti protestą ir atmesti įregistravimo paraišką.
   
      Apeliacinės tarybos sprendimas: atmesti apeliaciją.
   Ieškinio pagrindai:
   skirtingų Vidaus rinkos derinimo tarnybos instancijų funkcinio darbo tęstinumo principo pažeidimas dėl to, kad šalis, nepateikusi instancijai, kuri priima sprendimą kaip pirmoji instancija, tam tikrų faktinių ar teisinių aplinkybių per joje nustatytą terminą, remiantis Reglamento Nr. 40/94 dėl Bendrijos prekių ženklo 74 straipsnio 2 dalimi negali remtis šiomis aplinkybėmis Apeliacinėje taryboje;
   minėto reglamento 8 straipsnio 1 dalies b punkto pažeidimas.